Niek Kimmann

Niek Kimmann (Lutten, Herbehereak, 1996ko maiatzaren 20a) BMX Racing txirrindulari herbeheretarra da. Kimmann egungo BMX Racing txapeldun olinpikoa da, hiru aldiz Munduko txapelduna, behin Europako txapelduna, hiru aldiz Holandako txapelduna eta bi aldiz Munduko Supercross Kopako garaile. Gainera, bi aldiz junior mailako Munduko Txapelduna izan da.

Ibilbidea 
Kimmann, Lutten-en jaioa, zazpi urterekin hasi zen BMXn, ikaskide baten BMX prestakuntzan parte hartu ondoren. 15 urterekin, Herbehereetako Selekzio Nazionalean sartu zen Papendal Entrenamendu Olinpikoko Zentroan.

2014ko UCI BMX Munduko Txapelketan, junior mailako Munduko Titulua irabazi zuen, bai lasterketetan, baita erlojupekoan ere. 2014ko abuztuan, Wiebe Scholtenekin batera, brontzezko domina irabazi zuen mutilen talde-proban 2014ko Udako Gazte Olinpiar Jokoetan.

2015ean hasi zen eliteko lasterketetan. Papendalen, bere lehen Munduko Kopako lasterketa irabazi zuen, eta, UCI BMX Munduko Txapelketan, Zolder-en, Belgikan, Kimmann Munduko txapeldun izan zen 19 urterekin. Egun bat lehenago, zilarrezko domina irabazi zuen erlojupekoan. Kimmann Herbehereetako munduko bigarren txapelduna izan zen BMXn, 1999an Robert de Wildek irabazitakoaren ondoren. Denboraldi horretako sari gisa, Kimmann urteko Herbehereetako Kirolari izendatutako hiru hautagaietako bat izan zen, azkenean, Sjinkie Knegt pista motzeko abiadura patinatzaileak irabazi zuena.

2016an, Kimmann 2. postuan geratu zen, Joris Daudeten atzetik, Medellín-go Munduko Txapelketan. Aurreko egunean, erlojupekoa irabazi zuen; beraz, diziplina horretako azken Munduko Txapelduna zela esan nahi zuen horrek. 2016ko Olinpiar Jokoetan, zazpigarren sailkatu zen- Final-laurdenetan kanporatu zuten orkatilaren lotailua eta metatarso-hezur batean min hartuta. Bere lesioetatik, 2016ko abuztuaren eta 2017ko otsailaren artean sendatu behar izan zuen. 2018ko urtarrilean biak entrenatzen ari ziren bitartean, bere lagun eta BMXko txirrindularikide Jelle van Gorkom-en istripu larriak eragin handia izan zuen berarengan.

2018an, Kimmannek Supercross Munduko Kopa irabazi zuen lau garaipenekin, eta 2018ko UCI BMX Munduko Txapelketa utzi behar izan zuen  muskuluen arranpen ondorioz. Urtebete geroago, 2019ko Europako BMX Txapelketa irabazi zuen, eta arrakastaz defendatu zuen Munduko Kopa historiako puntu gehien (1180 ptu) lortuz eta hamar lasterketetatik sei irabaziz.

2021 hasieran, Aigleko UCI World Cycling Center-era joateko, Kimmannek Herbehereetako Selekzio Nazionala utzi zuen Papendalen. Orain, Liam Phillips munduko txapeldun ohiak entrenatzen du. 2020ko Olinpiar Jokoak baino egun batzuk lehenago, BMXko pistaren inguruko entrenamendu-itzuli batean, Kimmannek pistako ofizial baten aurka jo zuen, eta horrek haustura txiki bat eragin zion belaunean. Uztailaren 30ean, 8. erreitik hasita, Gizonezkoen BMX urrezko domina irabazi zuen, Kye Whyte eta Carlos Ramirezen aurretik. Olinpiar Jokoen ostean, BMX lasterketetan jarraituko duela baieztatu du, baina ez du baztertzen, etorkizunean, Herbehereetako Pista txirrindularitza taldean sartzeko aukera.

Pertsonalak 
Bere anaia txikia ere, Justin Kimmann, BMX txirrindularia da, eta 8. postuan sailkatu zen Junior World Championships 2016.

Bitxikeriak 

 Kimmann familiak BMX pista estali bat dauka bere baserriko biltegi batean, eta Youtubeko bideoak grabatzeko eta entrenatzeko erabiltzen dute.
 Covid19ko berrogeialdian, Kimmannek 'Garden World Orduko errekorra' ezarri zuen bere patioan 20,1 km-ko distantzia batekin, GCNren 16,3 km-koa gaindituz
 2020ko Olinpiar Jokoen aurretik, Kimmannek eta bere babesle Samsung etxeak FastFrame-a garatu zuten Meybo BMX-bizikleta arrunt baten sentsoreak integratuta. Sentsore horiek denbora errealeko informazioa ematen diete bere entrenatzaileei.
 Bere urrezko olinpiar dominaren ondoren, Kimmannek errege-intsignia jaso zuen, zeinak Orange-Nassauko Zaldun Ordena bihurtu zuen.

Palmaresa

Erreferentziak

Kanpo estekak 

Olinpiar Jokoetako dominadunak txirrindularitzan
2020ko Udako Olinpiar Jokoetako dominadunak
2020ko Udako Olinpiar Jokoetako txirrindulariak
2016ko Udako Olinpiar Jokoetako txirrindulariak
Herbehereetako txirrindulariak
Pistako txirrindulariak